
Enfocament 


El programa d’impuls a projectes de l'economia col·laborativa procomú s’adreça a col·lectius de persones 
que volen participar en la transformació de l'economia amb projectes col·laboratius amb una forta 
dimensió comunitària. Es treballa l’oportunitat de salt d’escala i aprofitament de recursos, que possibilita 
l’adopció de les tecnologies digitals, sense perdre de vista el marc ètic de l’Economia Social i Solidària i del 
procomú. 

Obert a qui vulgui comunificar (treballar la dimensió procomú) o consolidar la viabilitat d’un projecte 
que ja es troba en l’òrbita del procomú, en procés de creació o consolidació, amb l’objectiu de treballar 
un projecte mínimament viable i un full de ruta definit. 

El procomú és un model econòmic de llarga tradició que, en lloc de la transacció, posa al centre la 
producció i gestió col·lectiva de quelcom compartit. En els darrers anys els procomuns digitals i urbans han 
revitalitzat aquest model econòmic i s’estan desenvolupant com una alternativa viable a les velles i noves 
economies extractives en àmbits tan diversos com la producció tecnològica i científica, el coneixement i la 
cultura obertes, l’abastiment alimentari agroecològic, l’intercanvi i aprofitament d’eines i materials, l’habitatge 
cooperatiu, l’educació, l’energia i les infraestructures de telecomunicacions, entre altres. 

La Comunificadora és un programa de Barcelona Activa, l'agència de promoció econòmica de 
l’Ajuntament de Barcelona, executat per fem Procomuns i LabCoop. dues entitats que formen part de la 
confluència entre la producció procomú i l'Economia Social i Solidària. Compta també amb la 
col·laboració Free Knowledae Institute i del grup de recerca Dimmons de la UOC. 






Equip coordinador i de suport 


o Direcció d’Innovació Socioeconòmica - Barcelona Activa 


0 femProcomuns/Free Knowledge Institute 

0 LabCoop 

• 

Mònica Garriga Miret 

• Guernica Facundo Vericat 

• 

David Gómez Fontanills 

• Lol Castilleja Delgado 

• 

Thais Lloret Veciana 

• Pere Ribas Perarnau 

• 

Wouter Tebbens 



Web oficial del programa: 

http://emprenedoria.barcelonactiva.cat/emprenedoria/cat/programes/la-comunificadora.jsp 
La Comunificadora es documenta a Teixidora.net: https://www.teixidora.net/wiki/LACODOC2018 
Adreça de correu: < comunificadora@freeknowledge.eu > 

Compte a twitter: @comunificadora 

Compte a GNUSocial: comunificadora@quitter.cat 

Compte a Archive.org: https://archive. 0 rg/details/@la_c 0 munificad 0 ra 

Categoria a Wikimedia Commons: 

https://commons.wikimedia.Org/wiki/Category:La_Comunificadora_2018 


Eixos 


Es treballa per aconseguir un seguit de fites auto-establertes, generant competències 
organitzatives, tècniques, comunicatives societàries de les persones i els equips, a través de: 

- Formacions i tallers: Per acompanyar els projectes en l'aprofundiment dels cinc pilars del model 
de sostenibilitat procomú: comunitats, modes de producció, generació d'ingressos, recursos i 
maneres de compartir el coneixement. 

- Dimarts LaCo: espai de trobada, treball col·laboratiu i ntercanv i continuat. 

- Assessorament individual i personalitzat de persones que tenen els coneixements adequats, 
tant en l'àmbit de model de negoci recursos com en el de competències organització. 

- Una persona tutora vetlla per la utilitat de la proposta lectiva i acompanya les participants segons 
les seves necessitats. 

- Suport tècnic específic en el cas que el projecte ho requereixi per la seva evolució. 

- L'equip participant dóna rep assessorament als altres equips participants, aprofitant les 
capacitats internes del grup. 


Programa 


Càpsules i tallers (dijous de 10:00 a 13:00) 


Dimarts LaCo (dimarts de 17:00 a 20:00) 



Suports especialitzats 




Tutories 






Recerca 

Termini de sol·licituds 


Sessions obertes 


Dimarts LaCo 

Programa formatiu inici i final 



Jornades d’assessores 



Condicions de participació 


La participació en el programa implica l’acceptació de les següents condicions: 

• RECIPROCITAT. Els projectes seleccionats reben tot el suport que La Comunificadora els pot donar segons les línies 
establertes. Dels projectes seleccionats s’espera una actitud constructiva cap al programa i la col·laboració amb les persones 
formadores, tutores, assessores, així com amb els equips d’altres projectes. 

La Comunificadora és un projecte col·lectiu i procomú, cada equip es compromet a ajudar-se mútuament i a donar-se suport 
entre projectes. 

• SEGUIMENT. Les persones impulsores dels projectes es comprometen a seguir l’itinerari fins al final participant al menys en el 
80 % de les activitats del programa i de les càpsules formatives i tallers. 

• PARTICIPANTS. 

o Dels projectes seleccionats es recomana la participació a les càpsules formatives, tallers, sessions de dimartsLaCo de dues 
persones impulsores del projecte; caldrà l’assistència de com a mínim una persona a totes les sessions (es poden alternar). En les 
formacions que puguin participar més persones s'avisarà. 

o Altres membres dels equips dels projectes seran benvinguts a sessions obertes com les trobades presencials i altres 
esdeveniments; les persones tutores valoraran en cada cas si poden participar també als canals de treball online. Es buscà 
conjuntament la manera de fomentar el vincle d’altres persones implicades als projectes amb el programa. 

o Les persones participants a les activitats es comprometen a compartir els avenços del seu projecte dins el programa amb la 
resta del seu equip i a consensuar les decisions que es prenguin sobre la seva possible re-orientació. 

• NARRATIVA. Les persones impulsores dels projectes es comprometen a participar en la narració del procés, utilitzant les 
eines facilitades que el fan públic, explicant el seu projecte en càpsules comunicatives, a les sessions obertes i utilitzant els seus 
propis canals per comunicar-lo públicament. 

• REPLICABILITAT. Els projectes participants documentaran la seva evolució i desenvolupament en obert. Les persones 
impulsores accepten que els seus projectes siguin comunicats i documentats obertament i amb llicències lliures. 

Us recordem que les llengües vehiculars d’aquest programa són el català i el castellà. Cada participant i formadora s’expressarà 
en la llengua vehicular del programa que més li plagui. 


